CELEX: 32016D0939
Language: et
Date: 2016-06-08 00:00:00
Title: Poliitika- ja julgeolekukomitee otsus (ÜVJP) 2016/939, 8. juuni 2016, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni ülem ja tunnistatakse kehtetuks otsus (ÜVJP) 2015/2298 (EUTM Mali/1/2016)

14.6.2016   
            
            
               ET
            
            
               Euroopa Liidu Teataja
            
            
               L 155/25
            
         POLIITIKA- JA JULGEOLEKUKOMITEE OTSUS (ÜVJP) 2016/939,
   8. juuni 2016,
   millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni ülem ja tunnistatakse kehtetuks otsus (ÜVJP) 2015/2298 (EUTM Mali/1/2016)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 17. jaanuari 2013. aasta otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), (1) eriti selle artiklit 5,
   ning arvestades järgmist:
   
               (1)
            
            
               Nõukogu volitas poliitika- ja julgeolekukomiteed otsuse 2013/34/ÜVJP artikli 5 lõike 1 kohaselt tegema kooskõlas Euroopa Liidu lepingu artikliga 38 asjakohaseid otsuseid EUTM Mali poliitilise kontrolli ja strateegilise juhtimise kohta, sealhulgas võtma vastu otsused järgmiste ELi missiooni ülemate ametisse nimetamise kohta.
            
         
               (2)
            
            
               Poliitika- ja julgeolekukomitee võttis 26. novembril 2015 vastu otsuse (ÜVJP) 2015/2298, (2) millega nimetati brigaadikindral Werner ALBL EUTM Mali ELi missiooni ülemaks.
            
         
               (3)
            
            
               Belgia tegi ettepaneku nimetada brigaadikindral Werner ALBLi järglasena EUTM Mali ELi missiooni uueks ülemaks alates 3. juulist 2016 brigaadikindral Eric HARVENT.
            
         
               (4)
            
            
               Euroopa Liidu sõjaline komitee toetas 7. aprillil 2016 kõnealust soovitust.
            
         
               (5)
            
            
               Otsus (ÜVJP) 2015/2298 tuleks seetõttu kehtetuks tunnistada.
            
         
               (6)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
            
         ON VÕTNUD VASTU KÄESOLEVA OTSUSE:
   Artikkel 1
   Brigaadikindral Eric HARVENT nimetatakse alates 3. juulist 2016 Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni ülemaks.
   Artikkel 2
   Otsus (ÜVJP) 2015/2298 tunnistatakse kehtetuks.
   Artikkel 3
   Käesolev otsus jõustub 3. juulil 2016.
   
      Brüssel, 8. juuni 2016
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 14, 18.1.2013, lk 19.
   
      (2)  Poliitika- ja julgeolekukomitee 26. novembri 2015. aasta otsus (ÜVJP) 2015/2298, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni ülem ja tunnistatakse kehtetuks otsus (ÜVJP) 2015/955 (EUTM Mali/3/2015) (ELT L 324, 10.12.2015, lk 13).